กฎกระทรวงการขึ้นทะเบียน การเพิกถอนการขึ้นทะเบียน และคุณสมบัติของบุคคลซึ่งจะได้รับแต่งตั้งเป็นพนักงานตรวจโรคสัตว์ พ.ศ. 2565กฎกระทรวง การขึ้นทะเบียน การเพิกถอนการขึ้นทะเบียน และคุณสมบัติของบุคคลซึ่งจะได้รับแต่งตั้งเป็นพนักงานตรวจโรคสัตว์ พ.ศ. ๒๕๖๕อาศัยอำนาจตามความในมาตรา ๕ วรรคสอง และมาตรา ๑๔ (๙) แห่งพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙ รัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการกำกับดูแลการประกอบกิจการฆ่าสัตว์ออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ บุคคลซึ่งจะได้รับการขึ้นทะเบียนเป็นพนักงานตรวจโรคสัตว์ต้องมีคุณสมบัติ ดังต่อไปนี้ (๑) มีอายุไม่ต่ำกว่ายี่สิบปี (๒) เป็นผู้ประกอบวิชาชีพการสัตวแพทย์ตามกฎหมายว่าด้วยวิชาชีพการสัตวแพทย์มาตรา 2 หรือผ่านการศึกษาอบรมด้านการตรวจโรคสัตว์และการตรวจเนื้อสัตว์ตามหลักสูตรที่กรมปศุสัตว์หรือสัตวแพทยสภาให้การรับรอง (๓) ไม่เป็นคนตาบอดสี คนวิกลจริตหรือจิตฟั่นเฟือนไม่สมประกอบ หรือไม่เป็นคนไร้ความสามารถ หรือคนเสมือนไร้ความสามารถ (๔) ไม่อยู่ระหว่างถูกเพิกถอนการขึ้นทะเบียนเป็นพนักงานตรวจโรคสัตว์มาตรา 2 เว้นแต่ถูกเพิกถอนการขึ้นทะเบียนเกินสองปีแล้ว (๕) สามารถปฏิบัติงานได้เต็มเวลาในช่วงระยะเวลาที่เปิดทำการฆ่าสัตว์ในโรงฆ่าสัตว์ที่ตนได้รับแต่งตั้งเป็นพนักงานตรวจโรคสัตว์มาตรา 3 ข้อ ๓ บุคคลซึ่งประสงค์จะขอขึ้นทะเบียนเป็นพนักงานตรวจโรคสัตว์ให้ยื่นคำขอต่อนายทะเบียนตามแบบที่อธิบดีประกาศกำหนด พร้อมด้วยข้อมูล เอกสาร หรือหลักฐานที่แสดงว่ามีคุณสมบัติตามข้อ ๒ (๒)มาตรา 4 ข้อ ๔ การยื่นคำขอขึ้นทะเบียนและการออกหนังสือรับรองตามกฎกระทรวงนี้ ให้ดำเนินการโดยวิธีการทางอิเล็กทรอนิกส์เป็นหลัก เว้นแต่ไม่สามารถดำเนินการหรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการดังกล่าว ณ สถานที่ ดังต่อไปนี้ (๑) กรุงเทพมหานคร ให้ยื่น ณ กรมปศุสัตว์มาตรา 4 สำนักงานปศุสัตว์พื้นที่กรุงเทพมหานคร (๒) จังหวัดอื่น ให้ยื่น ณ สำนักงานปศุสัตว์จังหวัดหรือสำนักงานปศุสัตว์อำเภอมาตรา 5 ข้อ ๕ เมื่อได้รับคำขอขึ้นทะเบียน ให้นายทะเบียนตรวจสอบคำขอขึ้นทะเบียน รวมทั้งข้อมูล เอกสาร หรือหลักฐานว่าถูกต้องและครบถ้วนหรือไม่ ถ้าถูกต้องและครบถ้วนให้นายทะเบียนรวบรวมเสนออธิบดีเพื่อพิจารณาคำขอ แต่หากคำขอไม่ถูกต้องหรือยังขาดข้อมูล เอกสาร หรือหลักฐานใด ให้แจ้งผู้ขอขึ้นทะเบียนทราบทันทีมาตรา 5 ถ้าเป็นกรณีที่สามารถแก้ไขเพิ่มเติมได้ในขณะนั้นให้แจ้งให้ผู้ขอขึ้นทะเบียนดำเนินการแก้ไขเพิ่มเติมหรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้และแจ้งให้ผู้ขอขึ้นทะเบียนแก้ไขเพิ่มเติมคำขอขึ้นทะเบียนหรือจัดส่งข้อมูล เอกสารมาตรา 5 หรือหลักฐานให้ถูกต้องและครบถ้วนภายในระยะเวลาที่นายทะเบียนกำหนด ในกรณีที่การยื่นคำขอขึ้นทะเบียนมิได้กระทำโดยวิธีการทางอิเล็กทรอนิกส์ ให้นายทะเบียนและผู้ขอขึ้นทะเบียนลงนามไว้ในบันทึกนั้นด้วย ในกรณีที่ผู้ขอขึ้นทะเบียนไม่แก้ไขเพิ่มเติมคำขอขึ้นทะเบียนหรือไม่จัดส่งข้อมูล เอกสารมาตรา 5 หรือหลักฐานให้ถูกต้องและครบถ้วนภายในระยะเวลาที่นายทะเบียนกำหนด ให้ถือว่าผู้ขอขึ้นทะเบียนไม่ประสงค์จะดำเนินการต่อไป และให้นายทะเบียนคืนคำขอขึ้นทะเบียน ข้อมูล เอกสาร หรือหลักฐานให้แก่ผู้ขอขึ้นทะเบียน พร้อมทั้งแจ้งหนังสือถึงเหตุแห่งการคืนคำขอให้ทราบด้วย และให้นายทะเบียนจำหน่ายเรื่องออกจากสารบบมาตรา 6 ข้อ ๖ ในกรณีที่คำขอขึ้นทะเบียน รวมทั้งข้อมูล เอกสาร หรือหลักฐานถูกต้องและครบถ้วน ให้อธิบดีพิจารณาคำขอและออกหนังสือรับรองตามแบบที่อธิบดีประกาศกำหนดให้แล้วเสร็จภายในสี่สิบห้าวันนับแต่วันที่ได้รับคำขอ ในกรณีที่อธิบดีมีคำสั่งไม่รับขึ้นทะเบียนมาตรา 6 ให้อธิบดีมีหนังสือแจ้งให้ผู้ขอขึ้นทะเบียนทราบภายในสิบห้าวันนับแต่วันที่มีคำสั่งไม่รับขึ้นทะเบียน พร้อมด้วยเหตุผลและสิทธิอุทธรณ์มาตรา 7 ข้อ ๗ ในกรณีที่มีการเปลี่ยนแปลงข้อมูลการขึ้นทะเบียนเป็นพนักงานตรวจโรคสัตว์ ให้ยื่นคำขอเปลี่ยนแปลงข้อมูลการขึ้นทะเบียนต่อนายทะเบียนตามแบบที่อธิบดีประกาศกำหนดมาตรา 8 ข้อ ๘ กรณีที่ผู้ได้รับหนังสือรับรองไม่ประสงค์จะเป็นพนักงานตรวจโรคสัตว์ต่อไป ให้แจ้งต่อนายทะเบียนและส่งคืนหนังสือรับรองแก่นายทะเบียนเพื่อลบชื่อออกจากทะเบียนพนักงานตรวจโรคสัตว์มาตรา 9 ข้อ ๙ ให้อธิบดีมีคำสั่งเพิกถอนการขึ้นทะเบียนเป็นพนักงานตรวจโรคสัตว์ เมื่อปรากฏหลักฐานว่า (๑) ผู้ได้รับการขึ้นทะเบียนขาดคุณสมบัติตามข้อ ๒ (๓) หรือ (๕) (๒) ผู้ได้รับการขึ้นทะเบียนถูกเพิกถอนใบอนุญาตหรือไม่ได้รับการต่ออายุใบอนุญาตเป็นผู้ประกอบวิชาชีพการสัตวแพทย์ (๓)มาตรา 9 ผู้ได้รับการขึ้นทะเบียนไม่ปฏิบัติหน้าที่ตรวจโรคสัตว์ หรือตรวจพิสูจน์เนื้อสัตว์ หรือรับรองให้จำหน่ายเนื้อสัตว์ตามหลักเกณฑ์ วิธีการ และเงื่อนไขที่อธิบดีประกาศกำหนดตามมาตรา ๓๔ และมาตรา ๓๕ ให้นำความในข้อ ๖ วรรคสอง มาใช้บังคับแก่การแจ้งคำสั่งเพิกถอนการขึ้นทะเบียนตามวรรคหนึ่งด้วยโดยอนุโลมให้ไว้ ณ วันที่ ๕ พฤษภาคม พ.ศ. ๒๕๖๕ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๔ (๙) แห่งพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙ กำหนดให้การขึ้นทะเบียน การเพิกถอนการขึ้นทะเบียน และคุณสมบัติของบุคคลซึ่งจะได้รับแต่งตั้งเป็นพนักงานตรวจโรคสัตว์เป็นไปตามหลักเกณฑ์ วิธีการและเงื่อนไขตามที่กำหนดในกฎกระทรวง จึงจำเป็นต้องออกกฎกระทรวงนี้